การเคหะฯ จัดโปรโมชันเจาะกลุ่ม “ลูกค้าใหม่” คัดสรรที่อยู่อาศัยในพื้นที่ “นครปฐม-สมุทรสาคร” จองด่วนเพียง 1,000 บาท ตั้งแต่วันนี้ถึง 24 ก.พ. นี้
นายทวีพงษ์ วิชัยดิษฐ ผู้ว่าการการเคหะแห่งชาติ กล่าวว่า การเคหะแห่งชาติได้จัดโปรโมชันราคาพิเศษสำหรับ “ลูกค้าใหม่” ที่กำลังมองหาที่อยู่อาศัยในราคาจับต้องได้ โดยคัดสรรโครงการหลากหลายทำเลในพื้นที่จังหวัดนครปฐมและสมุทรสาครมาให้เลือกจับจองเป็นเจ้าของได้ง่าย ๆ เพียงวางเงินจอง 1,000 บาท พร้อมทำสัญญาและรับอัตราดอกเบี้ยพิเศษ เปิดให้จองได้ทุกวันตั้งแต่วันนี้ถึงวันที่ 24 กุมภาพันธ์ 2566 สำหรับโครงการที่อยู่อาศัยในจังหวัดนครปฐม มี 16 โครงการ ประกอบด้วย บ้านเอื้ออาทรนครปฐม (สระสี่มุม) บ้านเอื้ออาทรนครปฐม (พระประโทน) บ้านเอื้ออาทรนครปฐม (ทหารบก) บ้านเอื้ออาทรนครปฐม (บ่อพลับ) บ้านเอื้ออาทรนครปฐม (ท่าตำหนัก) บ้านเอื้ออาทรนครปฐม (กระทุ่มล้ม) บ้านเอื้ออาทรนครปฐม (ศาลายา) บ้านเอื้ออาทรนครปฐม (ศาลายา 2) บ้านเอื้ออาทรนครปฐม (ศาลายา 3 เฟส 2) บ้านเอื้ออาทรนครปฐม (พุทธมณฑลสาย 4) บ้านเอื้ออาทรนครปฐม (วัดนครชื่นชุ่ม) บ้านเอื้ออาทรนครปฐม (พุทธมณฑลสาย 5) ) บ้านเอื้ออาทรนครปฐม (หลังองค์พระ) บ้านเอื้ออาทรนครปฐม (อ้อมน้อย) บ้านเอื้ออาทรนครปฐม (ไร่ขิง) และบ้านเอื้ออาทรนครปฐม (พุทธมณฑลสาย 7) ผู้สนใจสามารถจองโครงการได้ที่สำนักงานเคหะจังหวัดนครปฐม 2 และศูนย์ชุมชนบ้านเอื้ออาทรท่าตำหนัก ตั้งแต่เวลา 09.00 - 16.00 น. สอบถามรายละเอียดเพิ่มเติมโทร. 09 1047 1273 ส่วนโครงการที่อยู่อาศัยในจังหวัดสมุทรสาคร มี 9 โครงการ ประกอบด้วย บ้านเอื้ออาทรสมุทรสาคร 2 (สี่วา) บ้านเอื้ออาทรบางกระเจ้า บ้านเอื้ออาทรสมุทรสาคร (ติดนิคมฯ) บ้านเอื้ออาทรสมุทรสาคร (นาดี) บ้านเอื้ออาทรสมุทรสาคร (ท่าจีน) บ้านเอื้ออาทรสมุทรสาคร (เศรษฐกิจ 1) บ้านเอื้ออาทรสมุทรสาคร (เศรษฐกิจ 2) บ้านเอื้ออาทรสมุทรสาคร (เศรษฐกิจ 3) บ้านเอื้ออาทรสมุทรสาคร (กระทุ่มแบน 2) และบ้านเอื้ออาทรสมุทรสาคร (เพชรเกษม 81) ผู้สนใจสามารถจองโครงการได้ที่สำนักงานเคหะจังหวัดสมุทรสาคร สาขา 1 และสำนักงานเคหะจังหวัดสมุทรสาคร สาขา 2 ตั้งแต่เวลา 09.00 - 17.00 น. สอบถามรายละเอียดเพิ่มเติมโทร. 091 047 1256 ทั้งนี้ หากจองวันนี้จะได้รับโปรโมชัน 2 ต่อ คือ ต่อที่หนึ่ง รับส่วนลดราคาพิเศษ 5-10% และต่อที่สอง รับส่วนลดเพิ่ม 5,000 - 10,000 บาท กรณีลูกค้าต้องการผ่อนชำระกับการเคหะแห่งชาติจะได้รับอัตราดอกเบี้ยพิเศษ สำหรับกลุ่มลูกค้าทั่วไป ปีแรกรับอัตราดอกเบี้ย 4 % ส่วนกลุ่มเปราะบางและบุตรที่ประสงค์จะซื้อบ้านให้พ่อแม่อยู่อาศัย ปีที่ 1-2 รับอัตราดอกเบี้ย 4% โดยผู้เช่าซื้อจะต้องทำสัญญาภายในวันที่ 30 มิถุนายน 2566 และกรณีสถาบันการเงินปฏิเสธสินเชื่อ ลูกค้าสามารถยื่นขอสินเชื่อจากโครงการสินเชื่อเพื่อการพัฒนาที่อยู่อาศัยสำหรับผู้มีรายได้น้อย พร้อมรับอัตราดอกเบี้ยพิเศษ 1.5 % (ตามเงื่อนไขที่กำหนด)